তান সাঁগ্রা

তান সাঁগ্রা (বৈজ্ঞানিক নাম: Notocrypta feisthamelii (Boisduval)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি। তান সাঁগ্রা এর প্রসারিত অবস্থায় ডানার আকার ৩৮-৫০ মিলিমিটার দৈর্ঘ্যের হয়। তান সাঁগ্রা এর উপপ্রজাতিগুলি হল নিম্নরূপ- N. f. rectifasciata Leech N. f. alysos Moore, 1866 N. f. celebensis Staudinger, 1889 N. f. avattana Fruhstorfer, 1911 N. f. samyutta Fruhstorfer, 1911 N. f. alinkara Fruhstorfer, 1911 N. f. padhana Fruhstorfer, 1911 ভারতে প্রাপ্ত তান সাঁগ্রা এর উপপ্রজাতি হল- Notocrypta feisthamelii alysos Moore, 1865 – Himalayan Spotted Demon ভারত (জম্মু-কাশ্মীর থেকে অরুণাচল প্রদেশ, উত্তর-পূর্ব ভারত) পাকিস্তান, নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়। প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:- সাঁগ্রা ও দিঘল সাঁগ্রা এর সাথে ভীষণ সাদৃশ্য যুক্ত । ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত। সামনের ডানায় একটি অর্ধ-স্বচ্ছ, চওড়া ও সামান্য বাঁকা ডিসকাল বন্ধনী বর্তমান যাহা একটি ছোট হলদেটে সাদা ছোপ দ্বারা কোস্টার সাথে যুক্ত। সাঁগ্রা ও দিঘল সাঁগ্রা এর ক্ষেত্রে ডিসকাল বন্ধনী কোস্টা অবধি বিস্তৃত নয়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত।কোস্টার ঠিক নিচে ৩ টি সংলগ্ন সাদা ছোট সাব-এপিক্যাল ছোপ বিদ্যমান (৬ থেকে ৮ নং শিরামধ্যে) এবং তার খানিক নিচে ক্ষুদ্র দুটি সাদা বিন্দু দৃশ্যমান। পিছনের ডানা দাগ-ছোপ হীন। ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া। সামনের ও পিছনের ডানা উপরিতলের একদম অনুরূপ, তবে নিম্নতলের দাগ-ছোপ-বন্ধনী স্পষ্টতর ।স্ত্রী-পুরুষ উভয় প্রকারই অনুরূপ। শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো। মাথা, বক্ষদেশ (thorax)উদর উপরিতলের কালচে বাদামি বা কালো ও নিম্নতলে ফ্যাকাশে বাদামি। এই প্রজাতি সুলভ দর্শন নয় ও দ্রুত উড়ান বিশিষ্ট। এই প্রজাতির সাথে দিঘল সাঁগ্রা (Notocrypta paralysos) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় স্পটেড ডেমন ছায়াচ্ছন্ন পরিবেশ পছন্দ করে ।এরা সকাল,পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্চতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে। প্রায়শই এদের পাতায়,ডালে,ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য। এই প্রজাতি বুনো ফুলে বসে মধুপান করে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। পাহাড়ি জঙ্গলে পাদদেশ থেকে ২৪০০ মি, উচ্চতা পর্যন্ত এপ্রিল থেকে নভেম্বর এদের দর্শন মেলে। Boisduval, 1832 Voyage de découvertes de l'Astrolabe exécuté par ordre du Roi, pendant les années 1826-1827-1828-1829, sous le commandément de M. J. Dumont d'Urville. Faune entomologique de l'Océan Pacifique, avec l'illustration des insectes nouveaux recueillis pendant le voyage. 1 : 1-267, pl. 1-5 A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 12।  Vane-Wright, R. I., & R. de. Jong. 2003. The butterflies of Sulawesi: annotated checklist for a critical island fauna. Zoologische Verhandlingen 343: 1-267. Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 95। আইএসবিএন 978 019569620 2।  Seitz, A. ed. 1927 Die Großschmetterlinge der Erde, Verlag Alfred Kernen, Stuttgart Band 9: Abt. 2, Die exotischen Großschmetterlinge, Die indo-australischen Tagfalter, 1927, 1197 Seiten 177 Tafeln Fruhstorfer, 1911 Neue Hesperiden des Indo-Malayischen Faunengebietes und Besprechung verwandter Formen Dt. ent. Z. Iris 25 Beccaloni, G., Scoble, M., Kitching, I., Simonsen, T., Robinson, G., Pitkin, B., Hine, A. & Lyal, C. (Editors). 2003. The Global Lepidoptera Names Index (LepIndex). World Wide Web electronic publication. http://www.nhm.ac.uk/our-science/data/lepindex/lepindex/ [accessed 2 November 2018] "Notocrypta feisthamelii Boisduval, 1832 – Spotted Demon"। সংগ্রহের তারিখ ২৬ মার্চ ২০১৯।  Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 489। আইএসবিএন 978-8170192329।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা 12।